Diari Oficial de la Generalitat Valenciana


Sumari del DOGV 6071, del 04-08-2009 (2009/8638)

RESOLUCIÓ de 22 de maig de 2009, del Servici Territorial d'Energia de Castelló, per la qual s'atorga a Iberdrola Distribución Eléctrica, SAU, l'autorització administrativa de línia aèria trifàsica a 20 kV, doble circuit, conductor LA-180, des del suport que s'ha d'instal·lar en la ST Belcaire fins al suport que s'ha d'instal·lar en els voltants del camí de la pista, que afecta els termes municipals de la Vall d'Uixó, la Llosa i Almenara, província de Castelló, s'aprova el projecte d'execució i es declara en concret la seua utilitat pública. Expedient: ATLINE/2007/392/12 (projecte Iberdrola 530/06).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8638


Data del document
:   22-05-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 22 de maig de 2009, del Servici Territorial d'Energia de Castelló, per la qual s'atorga a Iberdrola Distribución Eléctrica, SAU, l'autorització administrativa de línia aèria trifàsica a 20 kV, doble circuit, conductor LA-180, des del suport que s'ha d'instal·lar en la ST Belcaire fins al suport que s'ha d'instal·lar en els voltants del camí de la pista, que afecta els termes municipals de la Vall d'Uixó, la Llosa i Almenara, província de Castelló, s'aprova el projecte d'execució i es declara en concret la seua utilitat pública. Expedient: ATLINE/2007/392/12 (projecte Iberdrola 530/06). [2009/8638]  
Vist l'expedient ATLINE/2007/392/12 (projecte Iberdrola 530/06), incoat pel Servici Territorial d'Energia de Castelló, a instància de la mercantil Iberdrola Distribución Eléctrica, SAU, amb domicili a l'avinguda dels Germans Bou, 239 de Castelló, relatiu a la sol·licitud d'autorització administrativa, aprovació del projecte i declaració d'utilitat pública en concret per a la construcció d'una línia aèria trifàsica a 20 kV, doble circuit, conductor LA-180, des del suport que s'ha d'instal·lar en la ST Belcaire fins al suport que s'ha d'instal·lar en els voltants del camí de la pista, que afecta els termes municipals de la Vall d'Uixó, la Llosa i Almenara, província de Castelló.  
Vist que el 28 de desembre de 2007, Iberdrola Distribución Eléctrica, SAU, va sol·licitar l'autorització per a la construcció d'una línia aèria trifàsica a 20 kV, doble circuit, conductor LA-180, des del suport que s'ha d'instal·lar en la ST Belcaire fins al suport que s'ha d'instal·lar en els voltants del camí de la pista, que afecta els termes municipals de la Vall d'Uixó, la Llosa i Almenara, província de Castelló.  
Vist que l'expedient ATLINE/2007/392/12 (projecte Iberdrola 530/06), va ser sotmés a informació pública per mitjà de la publicació d'anuncis en el Diari Oficial de la Generalitat Valenciana del 22 d'abril de 2008, en el Butlletí Oficial de la Província de l'1 de maig de 2008 i en el Periódico Mediterraneo del 28 d'abril de 2008, i per mitjà d'exposició pública en el tauler d'edictes dels Ajuntaments de la Vall d'Uixó, la Llosa i Almenara.  
Vist que amb data 16 de gener de 2008 es va remetre separata a l'Ajuntament de la Vall d'Uixó, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 5 de març de 2008 (AR 6-3-08).  
Vist que amb data 16 de gener de 2008 es va remetre separata a l'Ajuntament de la Llosa, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 14 de novembre de 2008 (AR 18-11-08).  
Vist que amb data 16 de gener de 2008 es va remetre separata a l'Ajuntament d'Almenara, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 5 de març de 2008 (AR 6-3-09).  
Vist que amb data 16 de gener de 2008 es va remetre separata a Telefónica, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 14 de març de 2008 (AR 17-3-08).  
Vist que amb data 16 de gener de 2008 es va remetre separata a la Diputació Provincial de Castelló, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 5 de març de 2008 (AR 6-3-09).  
Vist que amb data 16 de gener de 2008 es va remetre separata al Ministeri de Foment (Unitat de Carreteres a Castelló), i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, en data 15 d'abril de 2008 (AR 17-4-08).  
Vist que amb data 16 de gener de 2008 es va remetre separata a la Confederació Hidrogràfica del Xúquer, i s'ha rebut informe condicionat d'este organisme. El dit informe va ser traslladat a Iberdrola Distribución Eléctrica, SAU, directament per la Confederació.   
Vist que amb data 16 de gener de 2008 es va remetre separata a Red Eléctrica de España, i va emetre un informe favorable pel que fa a les seues instal·lacions. El dit informe va ser traslladat a Iberdrola Distribución Eléctrica, SAU, en data 5 de març de 2009 (AR 10-3-09).  
Vist que durant el període d'informació pública no s'han presentat al·legacions.  
Vist que d'acord amb la legislació mediambiental, es va remetre l'Estudi d'Impacte Ambiental amb data 10 de desembre de 2008 al Servici d'Avaluació d'Impacte Ambiental, i es va remetre al seu torn certificat de no al·legacions així com la còpia de les publicacions. Amb data 30 de gener de 2009 ha dictat el director Territorial de la Conselleria de Territori i Habitatge l'estimació acceptable condicionada d'Impacte Ambiental, expedient STMA/EIA/33/2008.  
Vist que el projecte presenta un traçat plenament concretat, té entre la documentació els plans pertinents a escala adequada, esta prou detallat i conté una relació concreta i individualitzada dels béns i dels drets afectats.  
Vist que el dia 22 de gener de 2008, per part de personal tècnic del Servici Territorial d'Energia, es va emetre un informe tècnic sobre el projecte.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat així com allò que s'ha establit per la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú, i a allò que s'ha preceptuat en els decrets 162/90, de 15 d'octubre, sobre Impacte ambiental, i 32/06 que el modifica.  
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.  
Este Servici Territorial d'Energia de Castelló resol:  
Primer  
Autoritzar a Iberdrola Distribución Eléctrica, SAU, la construcció d'una línia aèria trifàsica a 20 kV, doble circuit, conductor LA-180, des del suport que s'ha d'instal·lar en la ST Belcaire fins al suport que s'ha d'instal·lar en els voltants del camí de la pista, afecta els termes municipals de la Vall d'Uixó, la Llosa i Almenara, província de Castelló, corresponent a l'expedient amb referència ATLINE/2007/392/12 (projecte Iberdrola 530/06), i les característiques principals del qual són les següents:  
Titular i domicili: Iberdrola Distribución Eléctrica, SAU, - avinguda dels Germans Bou, 239. CP 12725 - Castelló.  
Lloc on s'establirà la instal·lació: termes municipals de la Vall d'Uixó, la Llosa i Almenara província de Castelló.  
Pressupost: 217.377,41 euros.  
Segon   
Aprovar el projecte d'execució firmat per l'enginyer tècnic industrial Sr. Pedro Soler Ortiz i visat pel Col·legi Oficial de Perits i Enginyers Tècnics Industrials de València, amb data 27 de novembre de 2007, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.  
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte esta resolució en qualsevol moment en què s'observe l'incompliment de les condicions imposades en esta.  
6. Esta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a finalitzar l'execució de la instal·lació objecte de projecte, es requerisca posar una part d'esta en tensió, es procedirà d'acord amb les condicions següents:  
Presentació de sol·licitud de finalització d'execució, a la qual s'acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
La finalització de l'execució la realitzarà la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no-pertorbació a altres instal·lacions o equips.  
S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la seua desconnexió a la finalització del dit termini.  
8. Condicions mediambientals:  
a) Per a la instal·lació dels suports s'utilitzaran els camins existents sense obrir nous accessos. En tot cas, per a l'execució de les obres s'aprofitarà l'existència de bancals de cultiu, a fi d'evitar afectacions sobre la vegetació forestal.  
b) Per a l'execució dels suports 16 i 19 s'utilitzaran com a accés el tallafocs. En tot cas, el tallafocs es traçarà per zones sense vegetació arbrada i s'evitarà el moviment de terres.  
c) L'excavació dels suports 19 i 25 en roca dolomítica requerix l'ús de martell destrossador, per la qual cosa s'haurà d'eliminar totalment el material sobrant excavat i traslladar-lo a abocador controlat.  
d) Per a minimitzar l'obertura d'accessos i l'afectació sobre la vegetació es proposa desplaçar els suports 25 i 27 cap al SE uns 20-30 m. D'esta manera s'evitaria realitzar tales de vegetació arbrada per a la franja tallafocs.  
e) Els suports s'emplaçaran en zones sense vegetació arbrada, i es minimitzarà les labors de desbrossament i es realitzarà l'excavació per a la fonamentació enrasada respecte a la cota del terreny.  
f) Una vegada finalitzades les obres es restituiran els terrenys a l'estat anterior i es reposaran, si és el cas, les servituds i servicis afectats. Si és el cas, i d'acord amb la direcció d'obra, es realitzaran les labors de restauració i revegetació plantejades en l'Estudi d'Impacte Ambiental.  
g) Es realitzarà una selecció dels residus produïts en l'obra per a l'entrega a gestor autoritzat. En el cas de materials sobrants de l'excavació hauran d'eliminar-se en abocador controlat o seran entregats a gestor autoritzat. No podran utilitzar-se com a reblert en parcel·les limítrofes, ni abocar-se en l'àmbit de la zona de protecció o de la seua àrea d'influència  
h) Els treballs compliran el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals.  
i) Com a mesures preventives per a evitar l'electrocució de les aus les creus per a suports s'instal·laran amb cadenes d'aïlladors d'amarrament de protecció d'avifauna. A més, els ponts fluixos hauran d'anar suspesos per davall del travesser. En tot cas, s'assegurarà una distància mínima entre conductors d'1,5 m. Estes mesures de protecció de l'avifauna hauran d'estar reflectides en el pressupost del projecte.  
j) Els cables conductors se senyalitzaran per mitjà de balises en espiral de polipropilé de color blanc o taronja d'1 m x 0,3 m, o en "X" de neopré de 35 cm i color negre proveïdes d'elastòmetre i cinta luminiscent. En ambdós casos, els senyals es col·locaran alternativament en els dos cables conductors, amb una distància entre balises de la mateixa fase de 15 m, segons la norma NI 29.00.02 o NI 29.00.  
Si durant l'execució de les obres es trobaren restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptarà les mesures pertinents amb vista a la seua protecció i conservació de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.  
Tercer  
Declarar, en concret, la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Contra esta resolució, que no posa fi a la via administrativa, podrà interposar-se recurs d'alçada davant de la Direcció General d'Energia (carrer Colom, 1- 46922 València), en el termini d'un mes, comptador a partir de l'endemà de la notificació d'esta, de conformitat amb el que disposen els articles 114 i 115 de la Llei 30/192, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 22 de maig de 2009.- El cap del Servici Territorial d'Energia: Esteban Santamaría Coria.  
  
\* \* \* \* \* \* \* \* \* \* \* \* \* \* \*  
